Kilva Kisivanis

Kilva, kitaip Kilvos sala, Kilva Kisivanis (, ) – sala ir istorinio miesto liekanos pietryčių Tanzanijoje, Mavudžio upės estuarijoje, prie Indijos vandenyno. „Kilwa Island and Surrounding Islands and Coast“ Tai buvo vienas svarbiausių svahilių civilizacijos miestų.

Salos plotas 12 km², kranto linija 23 km. Jos šiaurinėje dalyje yra Kilva Kisivanio gyvenvietė, įsikūrusi priešais Kilva Masoko gyvenvietę žemyne.

Kilvą X a. įkūrė atvykėliai iš Arabijos ir Persijos. Gyvenvietė tapo vienu svarbiausių prekybinių taškų Rytų Afrikoje. Šis miestas buvo Kilvos sultonato, kurio įtakos sfera didžiausio išsiplėtimo laikais apėmė Rytų Afrikos pakrantes nuo Injambanės iki Patės, sostinė. 1331 m. Kilvą aplankęs Ibn Batuta pavadino ją vienu gražiausių miestų pasaulyje.„Ruins of Kilwa Kisiwani and Ruins of Songo Mnara“. UNESCO World Heritage Centre. Per Kilvos uostą buvo išvežami prieskoniai, dramblio kaulas, auksas, vėžlių kiautai, kokospalmių aliejus, kvapiosios dervos.Elkiss, Terry A. (1973). „Kilwa Kisiwani: The Rise of an East African City-State“. African Studies Review. 16 (1): 119–130.  Kilvoje kaldintos monetos, randamos daug kur regione. 1505–1512 m. Kilvą valdė portugalai, vėliau miestas savo reikšmės nustojo ir sunyko.

Kilvoje likę XII a. didžiosios mečetės griuvėsiai, XIII–XIV a. Husuni Kubvos rūmai, portugalų tvirtovė (XVIII a. atstatyta osmanų). Dėl savo istorinės reikšmės Kilva Kisivanis (kartu su gretima Songo Mnara) buvo įtrauktas į UNESCO pasaulio paveldo sąrašą. 2004–2014 m. objektas buvo paveldo pavojuje kategorijoje dėl statinių nepriežiūros.Tanzania’s Ruins of Kilwa Kisiwani and Ruins of Songo Mnara removed from UNESCO List of World Heritage in Danger, unesco.org

 Susiję pasaulio paveldo objektai 
 : Mozambiko sala (1991)
 : Zanzibaro akmeninis miestas (2000)
 : Lamu senamiesis (2001)
 : Gedžio istorinis miestas ir archeologinė vietovė (2024)

 Šaltiniai 

Kategorija:Tanzanijos istorija
Kategorija:Tanzanijos salos
Kategorija:Svahilių civilizacija